Diari Oficial de la Generalitat Valenciana


Sumari del DOGV 8032, del 04-05-2017 (2017/3040)

Informació pública de cessió de terrenys públics per a excavació i exhumació al cementeri municipal.
----------------------------------------------------------------------------------------------------

### Dades del document

Número de DOGV
:   8032

Data del DOGV
:   04-05-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3040


Organisme emissor
:   Ajuntament de Paterna

Tipus de document
:   Anunci

Informació pública de cessió de terrenys públics per a excavació i exhumació al cementeri municipal. [2017/3040]  
D'acord amb la part resolutiva de la Resolució 976, de data 23 de març de 2017, d'ocupació temporal dels terrenys públics per a iniciar treballs d'excavació i exhumació en el quadre 1-1 esquerra -del cementeri municipal de Paterna, fossa 113 i 82 (amb possible ampliació a la fossa 81), amb  motiu de les ajudes concedides per la Diputació de València per a tal fi a l'Agrupació de Familiars Víctimes del Franquisme.  
Que l'expedient va ser exposat al públic per 15 dies en el Boletín Oficial del Estado número 49, de data 27 de febrer de 2017, en el Diari Oficial de la Generalitat Valenciana número 7975, de 8 de febrer de 2017, i Butlletí Oficial de la Província de València número 32, de 15 de febrer de 2017, així com al tauler d'edictes de l'Ajuntament de Paterna, i altres, als efectes de garantir l'audiència dels possibles interessats que pogueren personar-se en el procediment.  
Una vegada resolt el procediment, la seua part dispositiva es transcriu textualment als efectes de públic coneixement:  
Primer. Autoritzar l'ocupació temporal dels terrenys públics per a iniciar treballs de prospecció, exhumació i identificació  de víctimes del franquisme, en el quadre 1-1-esquerra del cementeri municipal de Paterna, fossa 113  i 82 (amb possible ampliació a la fossa 81), a l'Associació Científica Arqueoantro, d'acord amb l'annex de l'Ordre PRE/2568/2011, de 26 de setembre, (BOE 232, 27.09.2011), i les actuacions i fases en aquest establides, havent de donar comunicació a aquest ajuntament dels informes i resultats de les troballes produïdes.  
  
Estimar en tres mesos el període inicial d'autorització, si bé podrà ser objecte de pròrroga a sol·licitud del promotor per un període màxim de tres mesos més.  
Segon. Les tasques de prospecció, exhumació i identificació hauran de complir els requisits establits en resolució de la Generalitat Valenciana quant a excavacions arqueològiques, i matèria de cultura, per la qual cosa les actuacions no podran iniciar-se fins que no s'aporte a aquesta administració la resolució autonòmica preceptiva per a inici dels treballs.  
Tercer. Remetre l'acord als serveis tècnics municipals perquè procedisquen, davall la supervisió de l'arqueòleg municipal, i dels distints tècnics responsables en la matèria, a donar les ordres que siguen necessàries al promotor del projecte per a l'execució per aquest de:  
1. El tancat perimetral de les fosses del tipus que es considere.  
2. L'habilitació d'una zona en les instal·lacions del cementeri per a l'arreplega de materials de l'excavació i la terra que s'extraga de les fosses.  
3. Delimitació d'un espai preparat i cobert en el mateix cementeri o en les seues proximitats o, a falta d'això, la instal·lació d'una caseta d'obra o semblant per a poder realitzar convenientment el tractament de les restes òssies exhumades, mentre dure el procés.  
Quart. Notificar la present resolució a l'Associació Científica Arqueoantro, al Ministeri de la Presidència, Generalitat Valenciana, Jutjat de Primera Instància, Àrea Tècnica i l'Àrea de Promoció i Dinamització, a efectes oportuns.  
Cinqué. Publicar anunci de la part resolutiva de la present resolució en el Butlletí Oficial de la Província de València i Diari Oficial de la Generalitat Valenciana, als efectes d'oportuns.  
  
Paterna, 4 d'abril de 2017.- L'alcalde: Juan Antonio Sagredo Marco.